LUFUNJISHO 5
Muyulo Mukatampe?—Bañanyi Baumvwijile? Kabiji Bañanyi Babuujile Kumvwina?
Bantu bavula mu moba ajingako Nowa baubilenga bintu byatama. Ntendekelo 6:5
Adama ne Evwa basemene baana, kabiji bantu bavujile bingi pano pa ntanda. Byo papichile myaka, bamalaika bamo basatukile ne kulondela Satana.
Baishile pano pa ntanda ne kwialula ke banabalume pa kuba’mba basongole banabakazhi. Bano banabakazhi basemene baana biyangala byakanamine ne kukosa.
Ntanda yayujile na bantu baubilenga bintu byatama. Baibolo waamba’mba, ‘bubi bwa muntu bwavujile pano pa ntanda ne kuba’mba milanguluko ya mu muchima wa muntu yajingatu yatama kimye kyonse.’
Nowa waumvwijile Lesa ne kulenga bwato. Ntendekelo 6:13, 14, 18, 19, 22
Nowa wajinga muntu wawama. Yehoba wabuujile Nowa amba, ukonauna bantu batama na muyulo mukatampe.
Kabiji Lesa waambijile Nowa kulenga bwato bukatampe, mo atwezhezhe kisemi kyanji ne banyama bapusana pusana.
Nowa wajimwineko bantu pa mambo a Muyulo, pano bino, kechi baumvwijile ne. Bamo bamusekelenga; bakwabo bamushikilwe.
Byo apwishishe kulenga bwato, Nowa watwezhezhemo banyama.
Fundai ne Bikwabo
MAMBO AWAMA AFUMA KWI LESA!
Mambo ka Lesa o Aswishisha Bubi ne Buyanji?
Bubi bwatendekele byepi kabiji mambo ka Lesa oaswishisha buyanji? Nanchi buyanji bukapwa nyi?
run_Latn cjk_Latn lua_Latn bem_Latn bem_Latn bem_Latn bem_Latn run_Latn bem_Latn bem_Latn kin_Latn xho_Latn bem_Latn bem_Latn bem_Latn